נפוליאון (סרט, 2023)

נפוליאון (באנגלית: Napoleon) הוא סרט דרמה היסטורי- ביוגרפי בריטי-אמריקאי, בבימויו של רידלי סקוט, המגולל את עלייתו לשלטון של נפוליאון בונפרטה, בגילומו של חואקין פיניקס, ואת יחסיו עם אשתו, ז'וזפין.

הסרט עלה לאקרנים בבתי הקולנוע בארצות הברית ב-22 בנובמבר 2023 בהפצתם של סרטי קולומביה וסרטי סוני, לפני שעלה לשירות הזרמת המדיה של אפל, "אפל TV פלוס". בישראל עלה הסרט ב-7 בדצמבר 2023.

==רקע עלילתי==
הסרט מגולל במבט מקורי ואישי את חייו של נפוליאון בונפרטה ועלייתו לגדולה, החל משנת 1793 והמצור על טולון, ועד מותו בגלות באי סנט הלנה בשנת 1821.

הסרט מתמקד במרבית האירועים מבעד לפריזמת יחסיו ההפכפכים עם אשתו ואהובתו, ז'וזפין דה בוארנה. בין היתר, משוחזרים בסרט הכתרתו לקיסר צרפת, והקרבות המפורסמים שהוביל, ובהם קרב אוסטרליץ, קרב הפירמידות, קרב בורודינו וקרב ווטרלו. דרך כל אלו מוצגת אישיותו המורכבת, שאפתנותו, ומוחו האסטרטגי, אשר השפיעו על הפיכתו לאחד מחשובי האישים שעיצבו את המאה ה-19 בצרפת ובעולם כולו.

==צוות השחקנים==
* חואקין פיניקס – נפוליאון בונפרטה
* ונסה קירבי – ז'וזפין דה בוארנה
* טאהר ראחים – פול בארס
* בן מיילס – 
* לודיווין סנייה – תרזה קברוס
* מת'יו נידהם – לוסיאן בונפרטה
* יוסף קרקור – הגנרל לואי ניקולא דאבו
* פיל קורנוול – 
* אדואר פיליפונה – אלכסנדר הראשון, קיסר רוסיה
* איאן מקניס
* פול ריס – שארל-מוריס דה טליראן
* ג'ון הולינגוורת' – מישל נה
* גאווין ספוקס – מולינס
* רופרט אוורט - ארתור ולסלי, הדוכס הראשון מוולינגטון
* יאניס ניוונר - היפוליט צ'ארלס

==הפקה==
===פיתוח===
באוקטובר 2020, עם ההכרזה על פיתוח והפקת הסרט, נודע שהסרט יופק על ידי אולפני המאה ה-20. לקראת סוף שנת 2020, פורסם שהאולפנים נטשו את הפקת הסרט, ובינואר 2021, נמסר שזכויות הפקת והפצת הסרט נרכשו על ידי חברת אפל שתפיק את הסרט באמצעות אולפני ההפקה שלה, "Apple Studios", ותפיץ אותו באמצעות שירות הזרמת המדיה שלה, "אפל TV פלוס".

ב־14 בינואר 2021, במהלך ריאיון לאתר "דדליין הוליווד", הכריז רידלי סקוט: 

ב-18 בינואר 2022, אושר על-ידי המפיק קווין ג'יי. וולש כי שמו המקורי של הסרט "קיטבג" הוחלף, ומעתה ייקרא תחת שם הכותר "נפוליאון".
===ליהוק===
במקביל להודעה על כוונתו של רידלי לביים סרט העוסק בקורותיו של נפוליאון, נמסר כי את דמותו של המצביא עתיד לגלם חואקין פיניקס. ב-2 במרץ 2021, נמסר כי את דמותה של אשתו עתידה לגלם ג'ודי קומר. עם זאת, ב-5 בינואר 2022, נודע על פרישתה של קומר מהפקת הסרט כתוצאה מסיבות מקצועיות, ונמסר כי אותה תחליף השחקנית ונסה קירבי. בפברואר 2022, נמסר על ליהוקו של טאהר ראחים.
===צילומים===
[[קתדרלת לינקולן, בה נערכו חלק מהצילומים.]]
צילומי הסרט החלו בפברואר 2022, והם כללו שישה קטעי קרב מרכזיים, בניגוד לסרטים אחרים על קורותיו של נפוליאון, שכללו רק קרב אחד. צילומי הסרט התקיימו באוקספורדשייר, ובמרץ 2022, עברו ללינקולן, אנגליה. במאי 2022, צילומי הסרט התקיימו במלטה למשך שלושה שבועות. במבצר ריקאסולי שבקלקרה, מלטה, התקיימו צילומי המצור על טולון, שאירע בשנת 1793 ושם זכה נפוליאון בניצחונו הראשון.

הסרט, הכולל סצנות קרב קשות בהן רואים בעלי חיים נפגעים קשה ונהרגים, לא כלל פגיעה כלל בבעלי חיים בעת הצילומים. הסרט כלל יותר מ-100 סוסים אמיתיים ששימשו לקטעי הלחימה של הסרט. צוותי אפקטים חזותיים (VFX) יצרו כמה מהרגעים המסוכנים והעקובים מדם בסרט - ביניהן סצנת המצור על טולון, הכוללת את הסוס של נפוליאון שנפגע מכדור תותח ומת באופן מיידי. הסצנה הגרפית נוצרה באמצעות שילוב של אפקטים פרקטיים ואפקטים שנוצרו על ידי מחשב. בסצנה הספציפית, היו 30 רוכבים וסוסים אמיתיים, אבל הסוס של נפוליאון היה מתקן מכני עם כפיל פעלולים לחואקין פיניקס. למתקן המכני הייתה מערכת הידראולית, והראש, הצוואר והגו של הסוס המכני היו דמויי חיים. דם מזויף התווסף לחזה הסוס המכני כדי ליצור את האפקט של דם וקרביים כשהמתקן נסוג לאחור. במהלך סצנת קרב ווטרלו, צוות MPC שיחזר באופן ממוחשב תמונות של סוסים בודדים ובילה שבוע בלכידת תנועות אמיתיות של סוסים כדי ליצור ספריית תנועות לסוסים הממוחשבים.<ref></ref>

==הפצה==
הסרט עלה בבתי הקולנוע בישראל ב-7 בדצמבר 2023 וזאת לאחר מספר דחיות בעקבות מלחמת חרבות ברזל. בהמשך, צפוי לעלות לשירות הזרמת המדיה של אפל, "אפל TV פלוס", במהלך שנת 2024.

==ביקורת==
===ליהוקה של קומר===
במרץ 2021, עם היוודע החלטתו של רידלי סקוט ללהק את השחקנית ג'ודי קומר לגילום דמותה של ז'וזפין דה בוארנה, גולשים צרפתיים רבים ביקרו את ההחלטה ללהק את קומר לתפקיד, וזאת על רקע היותה צעירה ב-19 שנים מחואקין פיניקס, שמגלם את דמותו של נפוליאון. משתמשים רבים ציינו כי הפרש גילאים זה אינו מבוסס מבחינה היסטורית, שכן להפך, ז'וזפין דה בוארנה הייתה מבוגרת בשש שנים מנפוליאון בונפרטה.

המגזין "Télérama" הצרפתי ציין, כי "ההחלטה לבחור ברידלי סקוט לביים את הסרט תמוהה, מכיוון שנפוליאון בונפרטה וז'וזפין דה בוארנה, שהופיעו יחד לא אחת בטלוויזיה ובקולנוע, גולמו לרוב על ידי שחקנים בני אותו גיל".

עם זאת, אתר היומון הצרפתי "לה פיגארו" ציין, כי ניתן לעקוף את בעיית הפרשי הגילאים בין השחקנים באמצעות טכנולוגיות דה-אייג'ינג חדישות המאפשרות להצעיר את מראה השחקנים או לחלופין, להזקין אותם, באופן דיגיטלי.

==פרסים ומועמדויות==
{| class="wikitable sortable"
!פרס
!קטגוריה
!מועמד(ים)
!תוצאה
|-
! rowspan="4" |פרסי אגודת מבקרי הקולנוע של סן דייגו<ref></ref>
|הצילום הטוב ביותר
|דריוש וולסקי
|
|-
|עיצוב התלבושות הטוב ביותר
|דייוויד קרוסמן וג'נטי ייטס
|
|-
|עיצוב ההפקה הטוב ביותר
|ארתור מקס
|
|-
|כוריאוגרפיית הפעלולים הטובה ביותר
|נפוליאון
|
|-
!פרסי איגוד מבקרי הקולנוע האמריקאי<ref></ref>
|עיצוב התלבושות הטוב ביותר
|ג'נטי ייטס ודייוויד קרוסמן
|
|-
!פרסי האקדמיה האוסטרלית הבינלאומית לאמנויות הקולנוע והטלוויזיה<ref></ref>
|שחקנית המשנה הטובה ביותר
|ונסה קירבי
|
|-
! rowspan="4" |פרס האקדמיה הבריטית לקולנוע<ref></ref>
|עיצוב התלבושות הטוב ביותר
|דייב קרוסמן וג'נטי ייטס
|
|-
|האיפור והשיער הטובים ביותר
|יאנה קרבוני, פרנצ'סקו פגורטי, סטינדר צ'יימבר וג'וליה ורנון
|
|-
|האפקטים הוויזואליים המיוחדים הטובים ביותר
|הנרי באדג'ט, ניל קורבולד, צ'רלי הנלי ולוק-יוון מרטין-פנוילט
|
|-
|הסרט הבריטי הטוב ביותר
|נפוליאון
|
|-
! rowspan="5" |פרס סטלייט<ref></ref>
|הצילום הטוב ביותר
|דריוש וולסקי
|
|-
|עיצוב התלבושות הטוב ביותר
|דייוויד קרוסמן וג'נטי ייטס
|
|-
|עיצוב ההפקה הטוב ביותר
|ארתור מקס
|
|-
|הסאונד הטוב ביותר (עריכה ומיקס)
|ג'יימס הריסון, פול מאסי, וויליאם מילר, אוליבר טארני ורייצ'ל טייט
|
|-
|האפקטים הוויזואליים הטובים ביותר
|ניל קורבולד
|
|-
! rowspan="3" |פרס אוסקר<ref></ref>
|עיצוב ההפקה הטוב ביותר
|עיצוב הפקה: ארתור מקס; עיצוב סט: אלי גריף
|
|-
|עיצוב התלבושות הטוב ביותר
|ג'נטי ייטס ודייב קרוסמן
|
|-
|האפקטים הוויזואליים הטובים ביותר
|צ'רלי הנלי, לוק-יוון מרטין-פנוילט, סימון קוקו וניל קורבולד
|
|}

==קישורים חיצוניים==
* 

==הערות שוליים==

קטגוריה:סרטי דרמה בריטיים
קטגוריה:סרטי דרמה אמריקאיים
קטגוריה:סרטים ביוגרפיים אמריקאיים
קטגוריה:סרטים ביוגרפיים בריטיים
קטגוריה:נפוליאון
קטגוריה:סרטי רידלי סקוט
קטגוריה:אפל TV פלוס: סרטים